als_Latn dik_Latn sag_Latn
Abduladhim Maktouf, një irakian i cili luftoi në njësinë e “Muxhahidëve” të Ushtrisë së Bosnjes gjatë konfliktit, i cili ishte dënuar për arrestimin e paligjshëm të civilëve kroatë, iu reduktua dënimi nga pesë në tre vite burg.
Dhoma e Apelit të Gjykatës shtetërore boshnjake ditën e martë pranoi pjesërisht ështjen e mbrojtjes dhe uli dënimin e Maktoufit.
Luftëtari vullnetar Maktouf u dënua se kishte ndihmuar anëtarët e njësisë “Muhaxhidët”, një pjesë e Korpusit të Tretë të Ushtrisë Boshnjake të përbërë nga “muhaxhedinë” të huaj vullnetarë, për arrestime të paligjshme dhe rrëmbimin e pesë kroatëve të Bosnjes në Travnik në tetor të vitit 1993.
Ai u rigjykua pasi Gjykata Evropiane për të Drejtat e Njeriut vendosi se gjatë gjyqit fillestar, i cili zgjati nga viti 2004 deri në vitin 2006, kodi penal i Bosnjes dhe Hercegovinës ishte vënë keq në zbatim, në vend që të përdorej një kod penal më i butë të ish-Jugosllavisë.
Maktouf ka bërë pesë vite burg. Pasi u lirua, atij iu hoq shtetësia boshnjake, u largua nga vendi dhe u sistemua në Malajzi.
Ai u lejua të hynte përsëri në vend për të marrë pjesë në rigjykim.
Vendimi nuk mund të apelohet.
als_Latn als_Latn als_Latn als_Latn als_Latn als_Latn als_Latn